OSNOVNA ŠKOLA „TRSTENIK“

Dinka Šimunovića 22, Split

Split, 24. prosinca 2015.g.

KLASA: 602-02/15-01/175

URBROJ: 2181-61-01-15-1

Predmet: Objava natječaja

Na temelju članaka 126. stavka 1-3. i članka 127. Zakon o odgoju i obrazovanju u osnovnoj i srednjoj školi ( NN br. 87/08. 86/09., 92/10., 105/10., 90/11., 16/12., 86/12., 94/13. i 152/14.), Školski odbor Osnovne škole „Trstenik“, Split raspisuje

**NATJEČAJ**

**za izbor, reizbor i imenovanje ravnatelja Škole**

Uvjeti:

I

1. Završen studij odgovarajuće vrste za rad na radnom mjestu učitelja ili stručnog suradnika u školskoj ustanovi u kojoj se imenuje za ravnatelja, a koji može biti:

* sveučilišni diplomski studij ili
* integrirani preddiplomski i diplomski sveučilišni studij ili
* specijalistički diplomski stručni studij

1. uvjete propisane člankom 106. Zakona o odgoju i obrazovanju u osnovnoj ili srednjoj školi
2. najmanje osam godina staža osiguranja u školskim ili drugim ustanovama u sustavu obrazovanja ili u tijelima državne uprave nadležnim za obrazovanje, od čega najmanje pet godina na odgojno-obrazovnim poslovima u školskim ustanovama.

II

Osim osobe koja je završila neki od studija iz točke I. redni broj 1. uvjeta, ravnatelj osnovne škole može biti i osoba koja je završila stručni četverogodišnji studij za učitelje kojim se stječe 240 ECTS bodova.

III

Iznimno, osoba koja ne ispunjava uvjete iz točke I. redni broj 1. ili točke II. , može biti ravnatelj škole, ako u trenutku prijave na natječaj za ravnatelja obavlja dužnost ravnatelja u najmanje drugom uzastopnom mandatu, a ispunjavala je uvjete za ravnatelja propisane Zakonom o osnovnom školstvu („Narodne novine“, br. 59/90., 26/93., 27/93., 29/94., 7/96., 59/01., 114/01. I 76/05).

IV.

Ravnatelj se imenuje na vrijeme od pet godina. Uz pisanu prijavu na natječaj kandidati su obvezni priložiti (izvornik ili ovjereni preslik):

1. Životopis
2. Diplomu
3. Domovnicu
4. Dokaz o položenom stručnom ispitu ili dokaz da je osoba oslobođena obveze polaganja
5. Dokaz o radnom iskustvu na odgojno- obrazovnim poslovima – (potvrda škole i elektronski zapis podataka iz radnog odnosa Hrvatskog zavoda za mirovinsko osiguranje)
6. Uvjerenje da se protiv osobe ne vodi kazneni postupak glede zapreka za zasnivanje radnog odnosa iz članka 106. Zakona o odgoju i obrazovanju u osnovnoj ili srednjoj školi (ne starije od 30 dana)
7. Dokaz o obavljanju poslova ravnatelja u najmanje drugom uzastopnom mandatu za osobe koje se kandidiraju temeljem točke III. iz uvjeta.

Na ovaj natječaj se ravnopravno prijavljuju osobe oba spola.

Rok za podnošenje prijava je 8 dana od dana objave natječaja.

Nepotpune, nepravovaljane i nepravodobne dostavljene prijave neće se razmatrati.

Prijave dostaviti na adresu : Osnovna škola „Trstenik“, Dinka Šimunovića 22, Split u zatvorenoj omotnici s naznakom „natječaj za ravnatelja – ne otvarati“.

O rezultatima natječaja kandidati će biti obaviješteni u roku od 45 dana od isteka roka za podnošenje prijava.